
Esselamu alejkum, dragi šejh.


Koji je *[propis](https://pitajucene.com/search/Propis/questions/ "Pretraži pitanja o propisima")* da ženska osoba ide kod muškog muhafiza, jer nema ženskog?


* 
* 
* 
* 
* 
* 
* 

 

PROPIS UČENJA KIRAETA I TEDŽVIDA ŽENAMA KOD MUŠKOG MUHAFFIZA (ili muallima)
===========================================================================

 

Alejkumusselam ve rahmetullahi ve berekatuhu.


Hvala Allahu i neka je salavat i selam na posljednjeg vjerovjesnika, a zatim:


Najpreče i najbolje je da žene uče tilavet, tedžvid i hifz od žena muhaffiza i muallima, svejedno direktno ili preko interneta, jer je to dalje od fitne i otvaranja puteva koji vode u *[haram](https://pitajucene.com/search/haram/questions/ "Pretraži pitanja o haramu")*. A ako nema mogućnosti da žene uče od žena ni direktno niti putem net-komunikacija, ili imaju ali one nisu na dovoljnom stepenu učenosti iz oblasti tedžvida i hifza, onda nema smetnje da uče od muallima muškarca.


S tim da je potrebno da se ispune sljedeći uvjeti:


1- da muallim bogobojazan, praktičar vjere i da ne bude mladić (ovo zadnje mnogi učenjaci naglašavaju)


2- da žene ne uče i ne razgovaraju zavodljivim glasom (ispravno je da ženski glas nije avret)


3- da se njihov međusobni razgovor svodi samo na ono što je potrebno


4- ako učenje nije preko neta nego direktno, onda nije dozvoljeno da se žena osamljuje sa muallimom, najbolje je da među njima bude pregrada ili da on obavezno obara pogled.


Ve billahi tevfik.


Na pitanje odgovorio dr. Zijad Ljakić – zijad-ljakic.com


